**Инструкция за изменение и допълнение на Инструкция № 4 от 16.07.2010 г. за противоградовата защита в Република България**

издадена от Министерството на транспорта, информационните технологии и съобщенията, обн., ДВ, бр. 57 от 2010 г.

**§ 1.** В чл. 1 се правят следните изменения и допълнения:

1. В ал. 1 думите „Министерството на земеделието и храните (МЗХ)“ се заменят с „Министерството на земеделието, храните и горите (МЗХГ)“;

2. В ал. 2 след думите „противоградови ракети“ се добавя „и въздухоплавателни средства;

3. В ал. 4 след думите „Министерството на отбраната (МО)“ съюзът „и“ се заличава и се поставя запетая, а след думите „Държавно предприятие „Ръководство на въздушното движение“ (ДП „РВД“)“ се добавя „и други заинтересовани ведомства и юридически лица“.

**§ 2.** В чл. 4 се правят следните изменения и допълнения:

1. В ал. 1, т. 1-8 се изменят така:

„1. РДБГ с. Гелеменово, Пазарджик област;

 2. РДБГ с. Голям Чардак, Пловдив област;

 3. РДБГ гр. Грамада, Видин област;

 4. РДБГ с. Долно Церовене, Монтана област;

 5. РДБГ с. Бърдарски геран, Враца област;

 6. РДБГ гр. Долни Дъбник, Плевен област;

 7. РДБГ с. Старо село, Сливен област;

 8. РДБГ с. Петрово, Стара Загора област“;

2. Създават се т. 9-11:

„9. РДБГ с. Поповица, Пловдив област;

10. РДБГ с. Тъжа, Стара Загора област;

11. РДБГ гр. Хасково, Хасково област“;

3. В ал. 6 след думата „отговаря“ се добавя „административно“ и думата „приложението“ се заменя със „заповед на Изпълнителния директор на ИАБГ“;

4. Създават се ал. 7 и 8:

(7) Изпълнителната агенция „Борба с градушките“ осъществява активна противоградова дейност по самолетен способ в останалата част от обслужваното въздушно пространство.

(8) Начинът на осъществяване на противоградова дейност по самолетен способ се урежда в съвместна заповед на ръководителите на ИАБГ, ДП „РВД“ и ВВС.

 **§ 3.** В чл. 7, ал. 1 се изменя така:

„(1) Старшият оперативен дежурен (СОД) в командния пункт (КП) на РДБГ след оценка на метеорологичната обстановка и необходимост от въздействие по градоносни облаци не по-късно от 30 минути преди началото на въздействието иска разрешение от ЦКИВП за стрелба от РП или ПБГ, като посочва ПБГ, от който ще се извърши стрелбата“.

**§ 4.** В чл. 8 съкращението „min“ се заменя с „минути“.

**§ 5.** В чл. 9 се правят следните изменения и допълнения:

1. В ал. 1 думите „Ръководителят на дежурната смяна“ се заменят със „Старшият оперативен дежурен“ и след думата „стрелбата“ се добавя „от съответния ПБГ“;

2. В ал. 2 след думата „прекратяване“ се добавя „(забрана)“ и се създава изречение второ:

„От КП на съответната РДБГ докладват в ЦКИВП за изпълнение на дейностите по забраната“;

3. В ал. 3 в изречение първо след думите „се преустановява“ се добавя „и незабавно се уведомява ЦКИВП“ и изречение второ се заличава;

4. Създават се ал. 4:

„(4) Възстановяване на въздействието срещу градоносните облаци в случаите по ал. 3 се разрешава от ЦКИВП, само при условие, че въздушното пространство в района на прекратилия стрелбата ПБГ бъде освободено от ВС, без да се иска ново разрешение от СОД“.

**§ 6.** Член 11 се изменя така:

„Чл. 11. При промяна на характеристиките на средствата за въздействие Изпълнителната агенция „Борба с градушките“ представя в писмен вид информация за промените на ДП „РВД“ и ВВС не по-късно от 1 февруари на текущата година.

**§ 7.** Създава се чл. 12а:

„Чл. 12а. (1) Полетите на самолетите за противоградова защита се изпълняват с полетен план, включен транспондер и двустранна радиокомуникация с органите за ОВД.

(2) Полети на самолетите за противоградова защита във временно отделените зони (ВОЗ)/ временно резервираните зони (ВРЗ) и опасните зони, активирани за нуждите на Българската армия, се изпълняват след координация с ЦКИВП“.

**§ 8.** В чл. 13 след думата „градушките“ се добавя „(служител на ИАБГ)“.

**§ 9.** В чл. 15 следните изменения и допълнения:

1. Точки 4-7 се изменят така:

„4. приема до 09:00 h сведения от РДБГ за дежурните екипи на КП и прогноза за развитие на градоопасни процеси;

5. приема от КП и предава своевременно на РС в ЦКИВП исканията за започване на стрелба;

6. приема от ЦКИВП и предава своевременно на КП разрешенията и забраните;

7. приема от КП времето за началото и края на въздействието от ПБГ и незабавно да докладва на РС в ЦКИВП“;

2. В т. 9 означението „09,00 h“ се заменя с „06,00 h“;

3. Точка 10 се изменя така:

„10. проверява в 09:00 h (при осъществяване и в рамките на дейността по т. 4) и в 15:00 h (в случай, че не е взето разрешение за стрелба) изправността на свръзките, като взема необходимите мерки за отстраняване на повредите и своевременно да докладва в ИАБГ“;

4. Точка 11 се отменя.

**§ 10.** Приложението към чл. 4, ал. 6 се отменя.

**Заключителни разпоредби**

**§ 11.** Инструкцията влиза в сила от датата на обнародването й в „Държавен вестник“.

**§ 12.** Инструкцията е съгласувана с министъра на отбраната и министъра на земеделието, храните и горите.